**Līgums Nr. I-042/2020**

**Par āra klases izveidi Ludzas pilsētas parkā**

*Līgums parakstīts elektroniski*

**Ludzas novada pašvaldība**, reģ. Nr. 90000017453, juridiska adrese: Raiņa iela 16, Ludza, LV–5701, turpmāk saukts – PASŪTĪTĀJS, Ludzas novada pašvaldības izpilddirektora *Sergeja Jakovļeva*personā, kas rīkojas saskaņā ar saskaņā ar Ludzas novada pašvaldības nolikumu, no vienas puses un

**sabiedrība ar ierobežotu atbildību “ASKO AS”**, reģ. Nr. 42403013960, juridiska adrese:Saules iela 30, Pleikšņi, Ozolaines pag., Rēzeknes nov., LV-4601, turpmāk – IZPILDĪTĀJS, tās valdes priekšsēdētājas ***Svetlanas Udalovas*** personā, kurš darbojas uz statūtu pamata, no otras puses,

abi kopā vai katrs atsevišķi, turpmāk – LĪDZĒJI,

pamatojoties uz Ludzas novada pašvaldības rīkotā iepirkuma “Āra klases izveide Ludzas pilsētas parkā”, iepirkuma ID Nr. LNP 2020/25 2020. gada 21. jūlija ziņojumu turpmāk tekstā – Iepirkums, rezultātiem,

Latvijas – Krievijas pārrobežu sadarbības programmas 2014.-2020. gadam līdzfinansētā projekta “Inovatīvu interaktīvu metožu ieviešana pilsētas dabas objektu uzlabošanai un videi draudzīgākas apziņas veidošanai sabiedrībā un dabas tūrisma sektorā Latgales reģionā un Pleskavas apgabalā” (LV-RU-030); NATTOUR ietvaros,

noslēdza šādu līgumu, turpmāk – Līgums:

**1. Līgumā lietotie termini un saīsinājumi**

1.1. Apakšuzņēmējs – juridiska vai fiziska persona, kas slēdz līgumu ar Izpildītāju par noteiktas Darba daļas veikšanu.

1.2. Autoruzraugs – tehniskās dokumentācijas izstrādātāja norīkota persona, kas veic būvdarbu kontroli no darbu sākuma līdz darbu pieņemšanas-nodošanas akta parakstīšanai, lai nodrošinātu būves realizāciju atbilstoši Tehniskajai dokumentācijai.

1.3. Būvdarbu vadītājs – atbilstoši savam Iepirkuma piedāvājumam Izpildītāja norīkota persona, kura Izpildītāja vārdā vada Darba izpildi. Būvdarbu vadītāja nomaiņa rakstiski jāsaskaņo ar Pasūtītāju.

1.4. Būvdarbu apjomi – Līguma ietvaros izpildāmo būvniecības darbu daudzumi.

1.5. Būvdarbu izmaiņu akts – dokuments, ko sastāda Līdzēji Būvdarbu apjomu palielināšanas un/vai samazināšanas gadījumā.

1.6. Būves vieta (Objekts) – Darba tiešās izpildes vieta.

1.7. Būvuzraugs – sertificēta persona, kura Pasūtītāja vārdā veic būvdarbu veikšanas procesa profesionālo un neatkarīgo uzraudzību, lai pārliecinātos par kvalitatīvu un drošu būves būvniecību.

1.8. Defekts – jebkura Darba daļa, kas nav izpildīta saskaņā ar šo Līgumu, Būvprojektu un būvdarbu apjomiem.

1.9. Forma Nr. 2 – akts par izpildītajiem Darbiem noteiktajā izpildes periodā.

1.10. Garantijas termiņš – laika posms, kas sākas no darbu nodošanas – pieņemšanas akta parakstīšanas dienas un kurā konstatētos defektus Izpildītājam ir pienākums novērst par saviem līdzekļiem un ar saviem materiāliem Pasūtītāja noteiktajā termiņā.

1.11. Līguma cena/ Līgumcena – Izpildītāja apstiprinātā finanšu piedāvājuma cena bez pievienotās vērtības nodokļa.

1.12. Līguma summa/ Līgumsumma – Līguma pamata summa, kurā ir iekļauts pievienotās vērtības nodoklis.

1.13. PIL – Latvijas Republikas Publisko iepirkumu likums.

1.14. Projekta vadītājs – Pasūtītāja norīkota persona, kura Pasūtītāja uzdevumā vada Līguma izpildi.

1.15. Projekts – Latvijas – Krievijas pārrobežu sadarbības programmas 2014.-2020. gadam līdzfinansētā projekta “Inovatīvu interaktīvu metožu ieviešana pilsētas dabas objektu uzlabošanai un videi draudzīgākas apziņas veidošanai sabiedrībā un dabas tūrisma sektorā Latgales reģionā un Pleskavas apgabalā” (LV-RU-030); NATTOUR.

1.16. Programma – Latvijas – Krievijas pārrobežu sadarbības programma 2014. – 2020. gadam.

1.17. PVN – pievienotās vērtības nodoklis.

**2. Līguma priekšmets**

2.1. Pasūtītājs pasūta, un Izpildītājs apņemas veikt Āra klases izveidi Ludzas pilsētas parkā (turpmāk – Darbs/ Būvdarbi), Līgumā noteiktajā laikā.

2.2. Pasūtītājs uzdod un apņemas apmaksāt, un Izpildītājs apņemas veikt Darbu izpildi Objektā saskaņā ar spēkā esošajiem būvniecības normatīvajiem aktiem, Darbu izpildes kalendāro grafiku (Līguma 1. pielikums), un apstiprināto Tāmi (Līguma 2. pielikums), Iepirkuma nolikumu un Būvniecības ieceri, kā arī nodrošināt darbu nodošanu - pieņemšanu atbilstoši spēkā esošajiem normatīvajiem aktiem.

2.3. Pasūtītājs un Izpildītājs, parakstot Līgumu, apliecina, ka ir iepazinušies ar Līguma 2.2. apakšpunktā minētajiem dokumentiem un tiem nav nekādu iebildumu pret šiem dokumentiem.

**3. Līguma summa**

3.1. Par Darba izpildi Pasūtītājs samaksā Izpildītājam Līguma cenu tādā apjomā un termiņos kā tas noteikts šajā Līgumā.

3.2. Līguma summa ir **168 191.03 (viens simts sešdesmit astoņi tūkstoši viens simts deviņdesmit viens *euro* 03 centi)** EUR, kas sastāv no **Līguma cenas** **139 000.85 EUR (viens simts trīsdesmit deviņi tūkstoši *euro* 85 centi)** un pievienotās vērtības nodokļa 29 190.18EUR (divdesmit deviņi tūkstoši viens simts deviņdesmit *euro* 18 centi).

3.3. Līguma summa ir pamatsumma, kas ir izveidojusies, aprēķinot būvdarbu izmaksas saskaņā ar Iepirkuma Tehniskajām specifikācijām/ Būvdarbu apjomiem. Pamatsummā ir iekļauts viss noteiktais darbu un izdevumu komplekss, kas uz Iepirkuma izsludināšanas brīdi ir zināms Darba paveikšanai.

3.4. Līgumcena par visu Darba apjomu netiks mainīta vai indeksēta, pamatojoties uz Izpildītāja izmaksu pieaugumu.

3.5. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs tiek pārrēķināts un kārtējie rēķini tiek sastādīti, ievērojot Latvijas Republikā attiecīgajā brīdī spēkā esošos normatīvos aktus.

**4. Maksājumu kārtība un dokumenti**

4.1. Samaksa Izpildītājam par Līgumā paredzēto Darbu izpildi tiek ieskaitīta Izpildītāja norādītajā bankas kontā šādā apmērā un termiņos:

4.1.1. ikmēneša maksājumi – vienu reizi mēnesī **30 (trīsdesmit) kalendāro dienu** laikā no Izpildītāja rēķina saņemšanas dienas, kas tiek apstiprināts pēc Formas Nr. 2 parakstīšanas. Ikmēneša maksājums tiek veikts, procentuāli atskaitot avansa maksājumu, ja tas tika izmaksāts.

4.1.2. galīgais norēķins – ne vēlāk ka **30 (trīsdesmit) kalendāro dienu** laikā pēc Izpildītāja gala rēķina saņemšanas dienas pēc darbu nodošanas - pieņemšanas akta parakstīšanas;

4.1.3. Izpildītājs ir tiesīgs pieprasīt priekšapmaksu (avansu) **10% (desmit procentu)** apmērā no Līgumcenas pēc Darba uzsākšanas, un Pasūtītājs pārskaita priekšapmaksu **30 (trīsdesmit) kalendāro dienu** laikā, pamatojoties uz Izpildītāja iesniegto rēķinu, kas ir saskaņots ar Pasūtītāju.

4.2. Ja Līguma darbības laikā notiek izmaiņas Projekta finansēšanas plānā, Pasūtītājs ir tiesīgs koriģēt iespējamās izmaiņas un paredzamos maksājumus par izpildītājiem apjomiem būvdarbu izpildes gaitā.

4.3. Pasūtītājs veic ikmēneša maksājumu atbilstoši Izpildītāja piestādītajam rēķinam, kurā ir norādīta šāda informācija:

4.3.1. attiecīgajā periodā veikto būvdarbu izmaksu summa;

4.3.2. atskaitījumi par izmaksāto avansa summu, ja avanss bija izmaksāts;

4.3.3. kopējā summa apmaksai pēc atskaitījumiem bez pievienotās vērtības nodokļa;

4.3.4. Būvdarbu Līguma numurs;

4.3.5. Formas Nr. 2 kārtas numurs un datums, saskaņā ar kuru tiek izrakstīts rēķins.

4.4. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu kontā. Strīdus gadījumā Līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto summu un tā to ir pieņēmusi izpildei.

4.5. Izpildītājs **10 (desmit) darba dienu** laikā pēc kalendārā mēneša beigām iesniedz Pasūtītājam aktu par iepriekšējā periodā izpildīto Darba daļu (Forma Nr. 2) **trīs eksemplāros**, kuru ir pārbaudījis un ar savu parakstu ir saskaņojis Būvuzraugs. 3 (trīs) darba dienu laikā pēc Formas Nr. 2 saņemšanas Pasūtītājs saskaņo, apstiprina vai noraida Formu Nr. 2. Ja iesniegtā Forma Nr. 2 neatbilst šī Līguma prasībām un/vai izpildīto darbu apjomam, Būvuzraugs un Pasūtītājs ir tiesīgi neparakstīt ikmēneša Formu Nr. 2, bet 3 (trīs) darba dienu laikā Būvuzraugam un Pasūtītājam jāmotivē savi iebildumi. Izpildītājs veic labojumus un iesniedz precizētu Formu Nr. 2.

4.6. Līgumsodu un zaudējumus Izpildītājs atmaksā Pasūtītājam, vai Pasūtītājs atskaita no Izpildītājam paredzētā maksājuma, Līdzējiem parakstot atsevišķu vienošanos.

4.7. Ja iepriekšējos aktos par izpildīto Darba daļu tiek atklātas neprecizitātes, tās jālabo nākamajās Formās Nr. 2.

4.8. Pamatojoties uz likuma „*Par pievienotās vērtības nodokli*”, nodokli par būvniecības pakalpojumiem valsts budžetā maksā būvniecības pakalpojuma saņēmējs, un Līdzēji vienojas par reversā PVN piemērošanu, nosakot, ka PVN par Darbu izpildi valsts budžetā iemaksā Pasūtītājs.

4.9. Gadījumā, ja tiek ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tiks samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājumu saistību segšanai vai lai novērstu neatbilstoši veiktu izmaksu risku ārvalstu finanšu instrumenta finansētās projektā saskaņā ar ārvalstu finanšu instrumenta vadībā iesaistītas iestādes lēmumu, vai no Pasūtītāja neatkarīgu iemeslu dēļ ir apturēts vai kavēts Pasūtītāja projekta realizēšanai paredzētais Valsts kases aizdevums vai Programmas finansējums līguma 4.1. punktā paredzēto maksājumu termiņš ir **60 (sešdesmit) dienas**.

**5. Darba izpildes termini**

5.1. Izpildītājam ir jāuzsāk Darba veikšana Būves vietā pēc iespējas ātrāk, bet ne vēlāk ka **20 (divdesmit) darbdienu** laikā pēc Līguma noslēgšanas datuma, ja tas ir tehnoloģiski iespējams.

5.2. Ja Darbus nevar uzsākt 5.1. apakšpunktā norādītajā termiņā, Līdzēji sastāda aktu, norādot iemeslus un Darbu uzsākšanas termiņus.

5.3. Pirms Darba uzsākšanas Līdzēji paraksta Būves vietas nodošanas – pieņemšanas aktu, ar kuru Pasūtītājs nodod Izpildītājam Objektu Darbu veikšanai.

5.4. Izpildītājam būvdarbi Objektā ir jāpabeidz **3 (trīs) mēnešu** **laikā no darbu uzsākšanas līdz darbu nodošanas – pieņemšanas akta parakstīšanai**.

5.5. Līguma izpildes termiņā neieskaita to laika periodu, kas radies tehnoloģisko pārtraukumu rezultātā (būvniecībai nelabvēlīgi laika apstākļi u.tml.) saskaņā ar Līdzēju sastādītu aktu par Darbu apturēšanu/ pārtraukšanu uz laiku.

5.6. Būvdarbu izpildes gaitā, pēc nepieciešamības saskaņojot ar Izpildītāju, Pasūtītājs ir tiesīgs grozīt būvdarbu grafiku.

**6. Darba veikšanas projekts un Darba vadības apspriedes**

6.1. Pirms Darbu uzsākšanas Izpildītājs sagatavo Darba veikšanas projektu atbilstoši savam Iepirkuma piedāvājumam.

6.2. Darba veikšanas projekts, tā grozījumi Izpildītājam jāsaskaņo ar Būvuzraugu. Bez apstiprināta Darba veikšanas projekta un pielietojamo materiālu saskaņojuma Darbu veikt nedrīkst.

6.3. Izpildītājs rīko Darba vadības apspriedes (telpas nodrošina Pasūtītājs), kurās piedalās Izpildītājs, Pasūtītāja inženierkomunikāciju speciālists, Projekta vadītājs, Būvuzraugs, kā arī citas ieinteresētās vai atbildīgās personas, ja tas ir nepieciešams.

6.4. Darba vadības apspriedes ir sasaucamas vienu reizi 2 (divās) nedēļās Darba izpildes laikā. Līdzēji ir tiesīgi mainīt Darba vadības sapulču regularitāti pēc nepieciešamības. Ārkārtas Darba vadības apspriedi var sasaukt Pasūtītājs, Izpildītājs, Būvuzraugs vai Autoruzraugs, paziņojot par to iesaistītajām personām vismaz 2 (divas) darbdienas iepriekš.

6.5. Darba vadības apspriedēs jāizskata paveiktie un atlikušie darbi, grafiki, darbu apjomi, rasējumi, specifikācijas (tehnoloģijas, konstrukcijas, materiāli), izmaksas un citi jautājumi, kas ir saistīti ar Darba izpildi.

6.6. Izpildītājs vai Būvuzraugs protokolē Darba vadības apspriedes. Protokoli tiek nosūtīti elektroniski iesaistītajām pusēm saskaņošanai un tiek parakstīti nākamajā Darba vadības apspriedē. Protokola oriģināli tiek izsniegti Projekta vadītājam, Būvuzraugam un Izpildītājam, un pēc nepieciešamības – protokola kopijas citiem apspriedes dalībniekiem.

**7. Izpildītāja pienākumi un tiesības**

**Izpildītāja pienākumi**

7.1. Izpildītājs iesniedz Pasūtītājam dokumentus, kas ir nepieciešami dokumentācijas noformēšanai pirms Darbu uzsākšanas.

7.2. Izpildītājam jāpieprasa visas nepieciešamās rakšanas darbu atļaujas un rakšanas darbi ir jāsaskaņo ar attiecīgo inženierkomunikāciju turētājiem.

7.3. Izpildītājs apņemas darbus veikt atbilstoši būvprojekta dokumentācijai un ievērojot Pasūtītāja, Būvuzrauga un Autoruzrauga norādījumus, spēkā esošos būvnormatīvus, būvniecības un citu tiesību aktu prasības. Būvdarbi ir izpildāmi precīzi un profesionālā līmenī.

7.4. Izpildītājs veic būvdarbus saviem spēkiem, kā arī uz savu risku var uzticēt darbus trešajai personai kā Izpildītājam atbilstoši Izpildītāja iesniegtajam piedāvājumam Iepirkumam. Ja Izpildītājs vēlas nomainīt Iepirkuma piedāvājumā izvirzīto personālu vai apakšuzņēmējus, Izpildītājam ir jārīkojas saskaņā ar šā Līguma 10. punkta prasībām.

7.5. Visiem materiāliem, kas tiks pielietoti Darba izpildē, ir jāatbilst normatīvajos aktos noteiktajām prasībām. Darba izpildes gaitā atgūtie materiāli (bruģakmeņi, aku detaļas, ceļa zīmes u.c.) ir Pasūtītāja īpašums un ir nogādājami uz Pasūtītāja norādīto vietu bez grunts vai citu materiālu piemaisījumiem ne tālāk kā 10 (desmit) kilometru attālumā no Objekta.

7.6. Pēc Pasūtītāja pieprasījuma, Izpildītājam ir jāuzrāda darbos izmantojamo būvizstrādājumu sertifikāti un citi to kvalitāti apliecinošie dokumenti. Darbā pielietojamie materiāli ir jāsaskaņo ar Būvuzraugu un Autoruzraugu. Materiāliem ir jāatbilst Izpildītāja piedāvājumā Iepirkumam norādītajiem materiāliem.

7.7. Izpildītājs veic visu nepieciešamo būvizstrādājumu piegādi un komplektēšanu, kā arī nodrošina pareizu un kvalitatīvu būvizstrādājumu glabāšanu un izmantošanu būvniecības procesā.

7.8. Iegādātie materiāli tiek glabāti Izpildītāja noliktavās, par ko Izpildītājs uzņemas materiālo atbildību.

7.9. Izpildītājam jānodrošina, lai darbus vadītu Iepirkuma piedāvājumā norādītais Atbildīgais būvdarbu vadītājs. Būvdarbu vadītāja nomaiņa ir jāsaskaņo ar Pasūtītāju, Izpildītājam nodrošinot līdzvērtīgas kvalifikācijas personālu, ievērojot šī Līguma 10. punkta prasības.

7.10. Pirms darbu uzsākšanas Izpildītājam jāpieņem no Pasūtītāja Būves vieta, par ko Pasūtītājs sastāda Būves nodošanas – pieņemšanas aktu. Izpildītājam jānodrošina būvlaukuma norobežošana, brīdinājuma zīmju izlikšana un darba drošība būvdarbu laikā un citu normatīvajos aktos noteikto prasību ievērošana (t.sk., transporta kustības ierobežošana, ja nepieciešams, u.c.). Izpildītājam jānodrošina Objekta piebraucamo ceļu uzturēšana (piebraucamo un apbraucamo ielu un ceļu uz atbērtni tehniskā stāvokļa uzturēšanu būvniecības laikā, t.sk. veicot laistīšanu, slaucīšanu, greiderēšanu pēc Pasūtītāja pieprasījuma) līdz darbu nodošanas – pieņemšanas akta parakstīšanai.

7.11. Pirms Darba uzsākšanas Izpildītājam ir jāveic vizuālā Objekta apskate, kuras laikā Izpildītājam ir jāveic Būves vietā esošo būvju, apstādījumu, iežogojumu u.tml. objektu stāvokļa fotofiksācija.

7.12. Izpildītājam ir jānodrošina pieslēgšanās nepieciešamām inženierkomunikācijām par saviem līdzekļiem.

7.13. Izpildītājam ir jāveic darbi taupīgi un racionāli, izmantojot būvizstrādājumus un būvniecībai atvēlētos resursus. Izpildītājs ir atbildīgs par visu nepieciešamo būvdarbu sagatavošanas darbu veikšanu.

7.14. Izpildītājam ir jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai darbu izpildes rezultātā. Veicot darbus, trokšņu, putekļu, netīrumu utt. izplatība ir pēc iespējas jāsamazina, izmantojot piemērotas ierīces, aizsargvairogus, nosegmateriālus, veicot laistīšanu, kā arī satiksmes ierobežošanu.

7.15. Pēc Pasūtītāja pieprasījuma Izpildītājam ir pienākums sniegt atskaiti par darbu gaitu vai informāciju par jautājumiem saistītiem ar būvdarbiem. Rakstiska atskaite tiek iesniegta Pasūtītājam 3 (trīs) darba dienu laikā no pieprasījuma datuma, ja Pasūtītājs nav noteicis ilgāku atskaites vai informācijas iesniegšanas termiņu.

7.16. Izpildītājs iesniedz informāciju Būvuzraugam, kas ir nepieciešama ikmēneša Būvuzraudzības ziņojuma sastādīšanai.

7.17. Izpildītājam ir jānodrošina kārtība un tīrība būvniecības darba teritorijā visā būvdarbu izpildes laikā. Izpildītājam pastāvīgi ir jāatbrīvo Būves vieta no atkritumiem. **Nereģenerēto būvniecības atkritumu apsaimniekošana Izpildītājam jānodrošina atbilstoši Atkritumu apsaimniekošanas likuma prasībām (Atkritumu apsaimniekošanas likuma** 4. panta otrā daļa, 15. panta pirmā daļa, **17. panta pirmā daļa,** 20. panta pirmā, devītā un desmitā daļa). **Būvniecības darbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkstēs nodot tikai atkritumu apsaimniekotājam, kas ir saņēmis atbilstošu atļauju** Valsts vides dienestā. Izpildītāja rīcībā nodotie darba laukumi un piebraucamie ceļi, pabeidzot Darbu, ir jānodod atpakaļ ne sliktākā stāvoklī, kāds bija pirms Darba uzsākšanas.

7.18. Izpildītājs sargā apstādījumus no bojājumiem.

7.19. Izpildītājs Līguma izpildes laikā ir atbildīgs par nodarītajiem bojājumiem Pasūtītāja un trešo personu īpašumiem un inženierkomunikāciju tīkliem.

7.20. Izpildītājs nodrošina Pasūtītāja inženierkomunikāciju speciālistam, Projekta vadītājam, Pasūtītāja pilnvarotajām personām, Būvuzraugam un Autoruzraugam brīvu pieeju Objektam un citām vietām, kur notiek būvdarbi. Būvuzraugam ir tiesības izmantot Izpildītāja instrumentus, pārbaudes ierīces, kas pieejamas Objektā, kā arī saņemt nepieciešamo palīdzību savu pienākumu pildīšanai.

7.21. Gadījumā, ja Izpildītājs konstatē kļūdas vai neprecizitātes būvprojektā vai citā ar darbiem saistītajā dokumentācijā, vai ja Izpildītājs atklāj neparedzētus apstākļus, kas var kavēt izpildīt ar šo Līgumu uzņemtās saistības vai ietekmēt Būves drošību vai kvalitāti, Izpildītājam ir pienākums nekavējoties paziņot par to Pasūtītājam. Izpildītājs turpina pildīt Līgumu tādā mērā, cik tas neietekmē būves vai personāla drošību, ja vien Pasūtītājs nav rakstiski pieprasījis apturēt darbu veikšanu. Ja darbu izpilde ir tikusi apturēta, tā tiek atsākta pēc tam, kad Līdzēji ir vienojušies par grozījumiem izpildāmo darbu apjomos un būtiskajos noteikumos, vai kad Pasūtītājs ir devis rīkojumu turpināt darbus saskaņā ar Līgumā noteiktajiem Būvdarbu apjomiem.

7.22. Izpildītājam ir pienākums izstrādāt, saskaņot un apstiprināt visu nepieciešamo izpilddokumentāciju atbilstoši Latvijas Republikā spēkā esošo normatīvo aktu prasībām, un nodot to Pasūtītājam. Izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (segto darbu pieņemšanas akti, nozīmīgo konstrukciju pieņemšanas akti, sertifikāti, tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.) Izpildītājs izsniedz Pasūtītājam vienlaikus ar Formu Nr. 2 par attiecīgajā periodā izpildīto Darbu apjomu.

7.23. Izpildītājs Līguma izpildes gaitā un Līgumā noteiktā garantijas laikā pilnā mērā atbild par savu piesaistīto apakšuzņēmēju veikto darbu, kā arī par viņu pieļautām kļūdām. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja piesaistīto apakšuzņēmēju saistību izpildes un/vai neizpildes ietvaros.

7.24. Līgumā noteiktās Izpildītāja saistības par Darbu izpildi tiek uzskatītas par izpildītām, kad ir iestājušies visi šie nosacījumi:

7.24.1. Izpildītājs ir izpildījis Tehniskajā dokumentācijā un tāmēs paredzētos Būvdarbus atbilstoši Līgumam;

7.24.2. Būvdarbu vieta ir sakopta, no tās izvesti būvgruži un sadzīves atkritumi, noņemti nožogojumi (ja ir);

7.24.3. Izpildītājs ir iesniedzis Pasūtītājam atbilstoši noformētu visu ar Objekta izbūvi saistīto izpilddokumentāciju;

7.24.4. Izpildītājs ir noformējis un iesniedzis Pasūtītājam Garantijas laika garantiju.

**Izpildītāja tiesības**

7.25. Izpildītājam ir tiesības saņemt samaksu par Darbu izpildi Līgumā noteiktajā kārtībā un apjomā.

7.26. Izpildītājam ir tiesības saņemt no Pasūtītāja Darbu izpildei nepieciešamos dokumentus, ja tie ir Pasūtītāja rīcībā.

7.27. Izpildītājam ir tiesības mainīt Darba veikšanā iesaistīto personālu un apakšuzņēmējus, ievērojot šī Līguma prasības.

7.28. Izpildītājam ir tiesības ierosināt šī Līguma grozījumus vai izbeigt Līgumu, ievērojot Līgumā noteiktās procedūras.

**8. Pasūtītāja pienākumi un tiesības**

8.1. Pasūtītājam ir jāiesniedz no Izpildītāja saņemtie dokumenti Ludzas novada būvvaldē, lai Izpildītājs var uzsākt Darbus Objektā.

8.2. Pasūtītājs par saviem līdzekļiem nolīgst Būvuzraugu, kurš kontrolē Būvdarbu izpildi un pielietojamo būvizstrādājumu kvalitāti.

8.3. Pasūtītājs par saviem līdzekļiem nodrošina Darbu autoruzraudzību.

8.4. Pasūtītājs apņemas pēc Darbu pabeigšanas pieņemt no Izpildītāja Objektu un samaksāt par izpildītajiem Darbiem šajā Līgumā noteiktajā kārtībā un apmērā.

8.5. Pasūtītājs neatbild par Izpildītāja tehniku, materiāliem u.c., kas atrodas Objektā.

8.6. Pasūtītājs ir tiesīgs pēc saviem ieskatiem veikt darbu izpildes pārbaudes. Pasūtītāja veiktā Līguma izpildes kontrole vai Izpildītāja izpildīto darbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši veiktajiem darbiem samazināšanai.

8.7. Pasūtītājam ir tiesības apturēt darbus, ja Izpildītājs vai tā personāls neievēro attiecīgā Objekta iekšējās kārtības noteikumus, uz darbiem attiecināmos normatīvos aktus vai šo Līgumu, un Izpildītājs nav novērsis trūkumus 14 (četrpadsmit) kalendāro dienu termiņā. Darbus Izpildītājs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Izpildītājam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu darbu apturēšanu.

8.8. Gadījumā, ja pēc Darbu pieņemšanas, Pasūtītājs parakstītajā Formā Nr. 2 atklāj darbu, kurš Objektā nav izpildīts un/vai Formā Nr. 2 iekļauts Darbs, kas satur defektus un/vai trūkumus, un/vai ir neatbilstošs būvprojekta dokumentācijai, tad Pasūtītājam, rakstiski brīdinot Izpildītāju, ir tiesības līdz saistību izpildei atbilstoši Līguma noteikumiem, no nākamā maksājuma, kas maksājams Izpildītājam, ieturēt summu, kas atbilst Izpildītāja neveikto un/vai nepabeigto un/vai ar defektiem un/vai trūkumiem izpildīto un/vai neatbilstoši būvprojekta dokumentācijai izpildīto Darbu vērtībai. Formas Nr. 2 un/vai citu dokumentu parakstīšana no Pasūtītāja puses neatbrīvo Izpildītāju no Darbu atbilstības Līguma noteikumiem garantēšanas un nodrošināšanas.

8.9. Līgumā noteiktās Pasūtītāja saistības ir izpildītas, kad tas ir veicis pēdējo norēķinu ar Izpildītāju par atbilstoši Līgumam izpildītājiem Darbiem.

**9. Apdrošināšana**

9.1. Izpildītājs pirms būvdarbu sākšanas noslēdz Atbildīgā būvdarbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās apdrošināšanas līgumu par visu būvdarbu laiku. Apdrošināšanas līgumu slēdz atbilstoši Līguma noslēgšanas dienā spēkā esošajiem normatīvajiem aktiem.

9.2. Apdrošināšanas polises un apliecības Izpildītājam jānodod Pasūtītājam pirms Darba uzsākšanas.

9.3. Ja Izpildītājs neiesniedz kādu no nepieciešamajām polisēm vai apliecībām, Pasūtītājs drīkst veikt apdrošināšanu, kuru vajadzēja veikt Izpildītājam, un Izpildītajam jāatmaksā apdrošināšanas prēmijas, kuras Pasūtītājs ir samaksājis Izpildītāja vietā, vai, ja nekādi maksājumi Izpildītājam nav jāizdara, apdrošināšanas maksājumi tiks uzskatīti par parāda saistībām.

9.4. Grozījumus šajos apdrošināšanas noteikumos nedrīkst izdarīt bez Pasūtītāja piekrišanas.

**10. Līguma izpildē iesaistītā personāla un apakšuzņēmēju nomaiņa**

10.1. Izpildītāja personālu, kuru tas ir iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma ietvaros, kā arī apakšuzņēmējus, uz kuru iespējām Iepirkumā Izpildītājs bija balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu un ievērojot PIL 62. panta nosacījumus.

10.2. Pasūtītājs nepiekrīt 10.1. apakšpunktā minētā personāla un apakšuzņēmēju nomaiņai, ja pastāv kāds no šādiem nosacījumiem:

10.2.1. piedāvātais apakšuzņēmējs vai personāls neatbilst iepirkuma procedūras dokumentos izvirzītajām prasībām;

10.2.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 9. panta astotajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;

10.2.3. piedāvātais apakšuzņēmējs, kura veicamo būvdarbu vērtība ir vismaz 10 (desmit) procenti no kopējās iepirkuma līguma vērtības, atbilst PIL 9. panta astotajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;

10.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

10.3. Izpildītājs drīkst veikt apakšuzņēmēju nomaiņu, uz ko neattiecas 10.2. punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Iepirkumā Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma PIL 9. panta astotajā daļā minētie pretendentu izslēgšanas nosacījumi.

10.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad būs saņēmis visu informāciju un dokumentus, kas nepieciešami lēmuma pieņemšanai.

10.5. Būvniecības laikā Pasūtītājam ir tiesības pamatoti pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošus normatīvos aktus. Izpildītāja pienākums ir nodrošināt Pasūtītāja pamatotu prasību izpildi par apakšuzņēmēja nomaiņu.

10.6. Saskaņā ar PIL 63. panta 4. daļu pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājam ir jāiesniedz būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā Izpildītājam ir jāpaziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.

10.7. Ja Izpildītājs neievēro Līgumā noteikto kārtību par iesaistītā personāla vai apakšuzņēmēju nomaiņu, Pasūtītājs bez līguma izpildes termiņa pagarināšanas var apturēt Būvdarbu izpildi līdz brīdim, kad Izpildītājs ir novērsis konstatētos pārkāpumus.

**11. Kvalitātes kontrole**

11.1. Darba kvalitātes prasības, kas jāievēro Izpildītājam, nosaka Tehniskā dokumentācija un spēkā esošie normatīvie akti.

11.2. Pasūtītāja ieceltam Būvuzraugam ir jāpārbauda Izpildītāja darbs un jāinformē Pasūtītājs par jebkuru atklāto defektu, kas ir jebkura darbu apjoma vai būvizstrādājumu (iekārtu, konstrukciju, materiālu) un to kvalitātes neatbilstība normatīvajiem aktiem, Tehniskajai dokumentācijai, būvdarbu apjomu sarakstam, tehniskām specifikācijām un citiem Līguma dokumentiem. Šādas pārbaudes nedrīkst ietekmēt Izpildītāja pienākumu izpildi. Būvuzraugs var dot norādījumu Izpildītājam meklēt un atklāt defektus, un pārbaudīt jebkuru darbu, kurā, pēc Būvuzrauga ieskatiem, varētu būt defekti.

11.3. Ja Pasūtītājam un/vai Būvuzraugam ir radušās pamatotas šaubas par iebūvēto materiālu, iekārtu un/vai izpildīto Darbu atbilstību Līguma noteikumiem, Pasūtītājam ir tiesības dot norādījumu Izpildītājam veikt pārbaudi, lai pārliecinātos, ka kādam no Izpildītāja veiktajiem būvdarbiem nav defekti. Pasūtītājs arī ir tiesīgs pieprasīt Izpildītājam izpildīto Darbu, iebūvēto materiālu un/vai iekārtu atsegšanu. Gadījumā, ja pārbaudes laikā tiek konstatēts, ka Izpildītāja veiktie Darbi/ iestrādātie materiāli/ iekārtas neatbilst normatīvo aktu un/vai Līguma noteikumiem, Izpildītājam jāapmaksā pati pārbaude un maksājumi par jebkādu izdarīto paraugu ņemšanu un testēšanu, atsegšanas un konstatēto defektu un/vai trūkumu novēršanas izmaksas un novērš konstatētos Līguma pārkāpumus. Ja nav atklāti nekādi defekti, Pasūtītājam ir jāapmaksā pati pārbaude un maksājumi par jebkādiem izdarītajiem paraugiem.

11.4. Katrā gadījumā, kad Pasūtītājs izdara pamatotu paziņojumu, Izpildītājam ir jāizlabo paziņojumā minētais defekts tādā termiņā, kāds ir norādīts Pasūtītāja paziņojumā.

11.5. Par steidzamiem un neatliekamiem Būvdarbu organizācijas jautājumiem to norises gaitā Līdzēji un Būvuzraugs vienojas mutiski.

11.6. Katrā kalendārā mēnesī izpildīto Būvdarbu pieņemšanas akts (Forma 2) ir tikai pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos Būvdarbu trūkumus un defektus.

**12. Līguma izpildes garantija**

12.1. Izpildītāja Līguma (saistību) garantija ir **10% (desmit procentu)** apmērā no Līguma cenas (bez PVN).

12.2. Izpildītājs iesniedz Pasūtītājam Līguma izpildes garantiju 10 (desmit) darbdienu laikā pēc līguma parakstīšanas. Garantijai ir jābūt spēkā līdz darbu nodošanas – pieņemšanas akta parakstīšanas dienai.

12.3. Līgumcenas palielināšanas un/vai Līguma izpildes pagarināšanas gadījumā Izpildītājs iesniedz Pasūtītājam grozīto Līguma izpildes garantiju.

**13. Objekta pieņemšana un nodošana**

13.1. Beidzot darbus Objektā, Izpildītājs Pasūtītājam iesniedz izpilddokumentāciju, tajā skaitā:

13.2.1. materiālu apstiprināšanas formas;

13.2.2. segto darbu aktus 1 eksemplārā ar materiālu deklarācijām un sertifikātiem;

13.2.3. izbūvētā Objekta izpildshēmas 2 (divos) eksemplāros papīra formātā. Izpildshēmas arī jāiesniedz elektroniski, atsūtot Projekta vadītājam;

13.2.4. citu normatīvajos aktos noteikto dokumentāciju.

**14. Sadarbība**

14.1. Visa veida paziņojumi, rīkojumi, apstiprinājumi, apliecinājumi, saskaņojumi un lēmumi, kas paredzēti Līgumā, jāizdod rakstveidā latviešu valodā.

14.2. Rakstveida paziņojumus, iesniegumus, prasības un cita veida informāciju viens Līdzējs iesniedz otram personīgi vai nosūtot uz otra Līdzēja e-pastu kā elektronisku dokumentu, vai uz juridisko adresi ar pasta sūtījumu, bet operatīvās nepieciešamības gadījumā – pa e-pastu.

14.3. Pasūtītājam ir jāatbild uz Izpildītāja iesniegtajiem dokumentiem cik ātri vien iespējams, bet ne vēlāk kā 5 (piecu) darbdienu laikā pēc dokumentu saņemšanas.

**15. Garantijas**

15.1. Izpildītājs garantē visu būvdarbu izpildi atbilstoši Latvijā spēkā esošo normatīvo aktu prasībām.

15.2. Izpildītājs garantē garantijas laiku fiziski izpildītajiem būvdarbiem – 5 (pieci) kalendārie gadi.

15.3. Garantijas laiks tiek rēķināts no darbu nodošanas – pieņemšanas akta parakstīšanas. 7 (septiņu) dienu laikā pēc darbu nodošanas – pieņemšanas akta parakstīšanas Izpildītājs iesniedz Pasūtītājam kredītiestādes izsniegtu Garantijas laika garantiju, paredzot garantijas summas samaksu vismaz 5% (piecu procentu) apmērā no Līgumcenas, ja Izpildītājs nepildīs savas Līgumā noteiktās garantijas perioda saistības, piemēram, novērst konstatētos izpildīto būvdarbu Defektus garantijas perioda laikā. Garantijas laika garantijas iesniegšanas termiņš var būt pagarināts, ja kredītiestādes vai apdrošināšanas sabiedrības noteiktais garantijas izsniegšanas termiņš ir garāks par 7 dienām.

15.4. Izpildītājs apņemas ierasties Objektā un likvidēt defektus un/vai trūkumus veiktajos Darbos, kuri radušies garantijas laikā, 14 (četrpadsmit) dienu laikā pēc Pasūtītāja elektroniska vai rakstiska pieprasījuma izsūtīšanas dienas.

15.5. Ja nav iespējams uzsākt garantijas darbus 15.4. apakšpunktā norādītajā termiņā, Izpildītājs rakstiski saskaņo garantijas darbu izpildes termiņus ar Pasūtītāju.

15.6. Ja defektus un/vai trūkumu novēršanai nepieciešams ilgāks laiks nekā norādīts Līguma 15.4. punktā, tad Izpildītājs Līguma 15.4. punktā noteiktajā termiņā uzsāk defektu un/vai trūkumu novēršanu un to pilnīgas novēršanas termiņu, kas objektīvi nepieciešams šāda apjoma un rakstura trūkumu, defektu un/vai trūkumu novēršanai, rakstveidā saskaņo ar Pasūtītāju.

15.7. Gadījumā, ja Izpildītājs nepilda Līguma 15.4. un/vai 15.6. punktā noteiktās saistības, Pasūtītājs ir tiesīgs par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas defektu novēršanai bez iepriekšēja rakstiska brīdinājuma. Visas atbilstošās defektu un/vai trūkumu novēršanas izmaksas Pasūtītājs pieprasa no Izpildītāja.

**16. Pušu atbildība par līguma pārkāpumiem**

16.1. Ja Pasūtītājs noteiktajā laikā nepamatoti neveic maksājumus par Darbu, Izpildītājam ir tiesības prasīt līgumsodu 0,1% apmērā no neveiktā maksājuma (parāda) par katru kavējuma dienu, bet kopsummā ne vairāk kā 10% (desmit procenti) no Līguma cenas, kā arī termiņu neievērošanu saistīto zaudējumu atlīdzību.

16.2. Ja paredzētais Darbs netiek pabeigts noteiktā laikā, Pasūtītājam ir tiesības prasīt līgumsodu 0,1% apmērā no Līguma cenas par katru nokavēto dienu, kā arī ja Izpildītājs neievēro Darba veikšanas kalendāro grafiku, Pasūtītājam ir tiesības prasīt līgumsodu 0,1% no Līguma cenas par katru kavējuma dienu, bet kopsummā ne vairāk kā 10% (desmit procenti) no Līgumcenas, kā arī Pasūtītājam ir tiesības prasīt visu ar grafiku vai termiņu neievērošanu saistīto zaudējumu atlīdzību.

16.3. Pārtraucot Līguma darbību pēc viena Līdzēja iniciatīvas, kas nav saistīta ar otras Līdzēja līgumsaistību neizpildi vai nepienācīgu izpildi, vainīgais Līdzējs maksā otrai līgumsodu 10% (desmit procentu) apmērā no Līguma cenas, kā arī visus zaudējumus, kuri radušies saistībā ar Līguma neizpildi.

16.4. Līgumsods, kas tiek piemērots Izpildītājam, var tiek ieturēts no kārtējā vai noslēguma maksājuma. Ja tas nav iespējams, Izpildītājs samaksā līgumsodu Pasūtītāja piestādītajā rēķinā noteiktajā termiņā. Ja Izpildītājs nesamaksā tam aprēķināto līgumsodu, Pasūtītājs to ietur no līguma nodrošinājuma vai ceļ piedziņas prasību tiesā.

16.5. Līgumsoda samaksa neatbrīvo Līdzējus no Līgumā paredzēto saistību turpmākās pildīšanas un neizslēdz atbildību par zaudējumu pilnā apmērā atlīdzināšanas pienākumu.

16.6. Izpildītājs ir finansiāli atbildīgs par Pasūtītājam piemēroto sodu par to, ka Izpildītāja darbības vai bezdarbības dēļ nav izpildīts vai ir nekvalitatīvi izpildīts kāds no šajā Līgumā noteiktajiem pienākumiem. Ja ārvalstu finanšu instrumenta vadībā iesaistīta kompetenta iestāde saistībā ar Izpildītāja darbību vai bezdarbību ir noteikusi finanšu instrumenta finansētā projekta izmaksu korekciju vai izmaksu neattiecināmību, tad Izpildītājs sedz Pasūtītāja izdevumus uzliktā soda vai finanšu korekcijas (neattiecinamības) apmērā.

**17. Nepārvarama vara**

17.1. Līdzēji neatbild par Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības rezultātā. Nepārvarama vara ir tādi ārkārtēji apstākļi, kurus Līdzēji nav varējuši paredzēt vai novērst, tai skaitā dabas katastrofas, ugunsgrēki, karadarbība, masu nekārtības, streiki u.c. apstākļi, kas nav pakļauti pušu saprātīgai kontrolei.

17.2. Par šādu apstākļu iestāšanos Līdzējam, kurš ir cietis no nepārvaramas varas radītiem apstākļiem, ir pienākums nekavējoties informēt otru Līdzēju. Ja Līguma turpmāka izpilde nepārvaramas varas iedarbības rezultātā nav iespējama, Līdzēji sagatavo Darba nodošanas-pieņemšanas aktu un Izpildītājs, cik ātri vien iespējams pēc šī dokumenta saņemšanas, atstāj Darba vietu drošībā un kārtībā un saņem samaksu par visu līdz tam kvalitatīvi paveikto darbu.

**18. Līguma grozīšana, papildināšana**

18.1. Līdzēji, savstarpēji vienojoties, ir tiesīgi izdarīt izmaiņas Līgumā. Ikviena Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.

18.2. Ievērojot PIL ierobežojumus un šajā Līgumā noteikto kārtību, Līdzēji, rakstiskā veidā vienojoties, ir tiesīgi izdarīt nebūtiskas un būtiskas izmaiņas Līgumā.

18.3. Būtiski Līguma grozījumi pieļaujami, kad Pasūtītājs pieprasa vai pieļauj:

18.3.1. ieslēgt būvdarbu apjomus, kas sākotnēji nav bijuši paredzēti Iepirkumā, un kuru nepieciešamība ir radusies tādu no Līdzēju neatkarīgu iemeslu dēļ, kurus, slēdzot Līgumu Līdzēji nevarēja paredzēt un bez kuriem Līgums objektīvu iemeslu dēļ nav izpildāms;

18.3.2. izmaiņas sākotnēji paredzētajos Būvdarbos, ja to izpildes laikā tiek konstatēta faktisko apjomu atšķirība no Tehniskās dokumentācijas vai nepieciešamība autoruzraudzības kārtībā veikt Būvdarbu apjomu, tehnisko prasību vai risinājumu izmaiņas, lai atbilstoši Pasūtītāja ekonomiskām interesēm sasniegtu Tehniskajā dokumentācijā minēto galarezultātu un nodrošinātu Būves kvalitatīvu funkcionēšanu mērķiem, kuriem tā ir paredzēta, ievērojot arī tās prasības, kas Būvei tiek izvirzītas, pamatojoties uz LR normatīvo aktu prasībām;

18.3.3. darbus, kas netika iekļauti sākotnējos Būvdarbu apjomos, tai skaitā jaunu darbu veikšana, papildu uzlabojumi, jaunu progresīvu būvmateriālu ienākšana Latvijas tirgū, izmaiņas sakarā ar trešo personu iesniegumiem, lai uzlabotu būves vai iekārtu tehniskos risinājumus, vai kas nepieciešami citu būvdarbu uzsākšanai, un/vai pabeigšanai, kā arī Būves funkcionēšanai, vai ir nepieciešami, lai novērstu kļūdas Tehniskajā projektā, topogrāfiskā izpētē/uzmērīšanā, inženierizpētē (ja attiecināms), lai Līguma ietvaros veiktu darbus, kas nav minēti Tehniskajā dokumentācijā, bet Pasūtītājam ir nepieciešami;

18.3.4. lai Līguma ietvaros veiktu saistītus darbus, kas nav minēti Tehniskajā dokumentācijā, bet ir nepieciešami Pasūtītājam;

18.3.5. vienpusēji samazināt darbu apjomus, attiecīgi samazinot Līguma maksājumu apmēru, pamatojoties uz izcenojumiem, kas ir noteikti Izpildītāja piedāvājumā Iepirkumam;

18.3.6. viena Objekta ietvaros novirzīt ieekonomētos līdzekļus, pamatojoties uz izcenojumiem, kas ir noteikti Izpildītāja piedāvājumā Iepirkumam, iepriekš paredzētajiem darbu veidiem, kuru apjoms ir palielinājies, nolūkā sasniegt projekta mērķus.

18.4. Papildus darbu aprēķinos par pamatu tiks ņemtas Izpildītāja piedāvātās cenas Iepirkumā darbiem, materiāliem, mehānismiem, laika normas un likmes, pieskaitāmās izmaksas, bet tādiem, kuriem analogu Līgumā nav, cenu nosaka Pasūtītājs pēc līdzīga rakstura darbu cenām Līgumā, vai, ja tādu nav, pēc Izpildītāja iesniegtās un būvuzrauga un autoruzrauga saskaņotās cenas kalkulācijas un līdzīga rakstura darbu cenām tirgū.

18.5. Konstatējot papildu darbu nepieciešamību, Izpildītājam jāsagatavo fakta konstatācijas akts (pēc iespējas pievienojot fotoattēlus) un ar būvuzraugu un autoruzraugu saskaņota detalizēta tehniskā dokumentācija par Būvdarbu izmaiņu tehniskajiem risinājumiem un izmaksām. Par papildu darbiem un līdz ar to par pamatojumu līgumcenas palielināšanai no Izpildītāja puses nevar tikt uzskatītas jebkādas atsauces uz tā nepilnīgi veiktiem aprēķiniem tāmēs, uz kļūdainām materiālu apjomu aplēsēm Tehniskās dokumentācijas specifikācijās, grafiskajos materiālos un tāmēs, uz tāmēs neietvertiem elementiem, kuri ir norādīti tekstuāli vai grafiski Tehniskajā dokumentācijā, uz būvdarbu detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem. Pēc būvuzrauga akcepta un tāmes saskaņošanas Pasūtītājs un Izpildītājs noslēdz vienošanos par grozījumiem Līgumā un izmaiņām Būvdarbu apjomos.

18.6. Samazinot vai palielinot Līguma tāmēs paredzētos Būvdarbu apjomus, Līdzēji sastāda Būvdarbu izmaiņu aktus, kuros norāda *Izslēgto* un *Ieslēgto Būvdarbu apjomus.* Būvdarbu izmaiņu aktus paraksta Pasūtītāja paraksttiesīgā persona, Izpildītāja paraksttiesīgā persona, Būvuzraugs, Autoruzraugs, kā arī tos apliecina Projekta vadītājs un pieaicinātie speciālisti (ja tie tika pieaicināti).

18.7. Maksimālās pieļaujamās Līgumcenas izmaiņas ir līdz 50% (piecpadsmit procentiem) apmērā no Līgumcenas.

18.8. Tehniskajā dokumentācijā paredzēto materiālus/ izstrādājumus/ iekārtas var aizstāt ar citiem risinājumiem pēc Pušu rakstiskas vienošanās, ja:

18.8.1. šāda nepieciešamība ir saistīta ar autoruzrauga pamatotu ierosinājumu;

18.8.2. Iepirkuma laikā apstiprināto materiālus/ izstrādājumus/ iekārtas vairs neražo.

18.9. Izpildītājs ir arī tiesīgs piedāvāt izmantot ekvivalentus produktus to vietā, kas ir norādīti Līguma dokumentos. Šajā gadījumā Izpildītājam ir jāiesniedz šādi alternatīvie produkti Pasūtītājam apstiprinājumam. Izpildītājam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Šajā gadījumā norādīto produktu/ materiālu/ izstrādājumu aizvietošana ir pieļaujama, ja Izpildītāja piedāvātais variants ir tādas pašas vai labākas kvalitātes. Pasūtītājam ir tiesības, bet nav pienākums apstiprināt alternatīvu produktu pielietojumu, turklāt šāds saskaņojums nav obligāts priekšnosacījums Līgumcenas palielināšanai.

**Līguma izpildes termiņa izmaiņas**

18.10. Ja Līguma izpildes laikā ir radušies apstākļi, kas neizbēgami aizkavē vai var aizkavēt Darbu izpildi, Līdzējiem nekavējoties rakstiski jāpaziņo par aizkavēšanās faktu, par tā iespējamo ilgumu un iemesliem. Pēc šāda paziņojuma saņemšanas, ir jānovērtē situācija un, ja nepieciešams, jāpagarina ar Līgumu uzņemto saistību izpildes termiņš. Šādā gadījumā pagarinājums ir jāakceptē abiem Līdzējiem, veicot grozījumus Līgumā.

18.11. Līdzējiem ir tiesības vienoties par Darba izpildes termiņa pagarinājumu, ja kāds no Līdzējiem pamatoti norādījis zemāk minētos Darba kavēšanās iemeslus, to argumentējot:

18.11.1. ja zemes darbu veikšanas laikā tiek atsegtas jaunas kultūrvēsturiskas vērtības, kā dēļ jāpārtrauc darbi;

18.11.2. ja Darba veikšanu ir kavējuši no ilggadējiem, statistiski vidējiem rādītājiem būtiski atšķirīgi nelabvēlīgi klimatiskie apstākļi;

18.11.3. ja iestājušies nepārvaramas varas apstākļi;

18.11.4. ja zemes darbu veikšanas laikā tiek atsegtas apakšzemes komunikācijas, kas nav atzīmētas topogrāfiskajos plānos, nepieciešama to aizsardzība, demontāža vai pārslēgšana;

18.11.5. ja Darba izpildes laikā rodas papildus darbi, kuru veikšanai ir nepieciešams papildus laiks;

18.11.6. Pasūtītājs, Būvuzraugs, Autoruzraugs vai kompetenta kontrolējošā institūcija ir kavējusi vai apturējusi Būvdarbu veikšanu no Izpildītāja neatkarīgu iemeslu dēļ;

18.11.7. tiek veikta kompetentās iestādes pārbaude, un tās process vai iespējamie lēmumi būtiski ietekmē līguma izpildi;

18.11.8. valsts vai pašvaldības institūcija izdod administratīvo aktu, kas ir saistošs, izpildot Būvdarbus un kavē Būvdarbu izpildes kalendārajā grafikā noteikto termiņu ievērošanu;

18.11.9. citi objektīvi iemesli.

18.12. Ja kādam no Līdzējiem Līguma 18.11. punktā minēto iemeslu dēļ nepieciešams Darba izpildes termiņa pagarinājums, tas par to ziņo rakstiski otrajam Līdzējam. Šāds paziņojums nosūtāms nekavējoties pēc tam, kad attiecīgais Līdzējs uzzinājis par esošiem vai vēl sagaidāmiem apstākļiem, kas izraisa Darba izpildes kavējumu. Ja šāds paziņojums netiek nosūtīts 3 (trīs) darba dienu laikā no brīža, kad ir iestājies Pasūtītāja nokavējums, tiesības pieprasīt termiņa pagarinājumu tiek zaudētas. Katram Līdzējam ir pienākums nekavējoties sniegt otram atbildi uz saņemto paziņojumu.

18.13. Piegādātāju vai Apakšuzņēmēju saistību pret Izpildītāju neizpilde nevar būt par pamatojumu šī Līguma izpildes termiņa pagarināšanai.

18.14. Līdzējiem nekavējoties jāinformē vienam otrs, ja konstatē, ka:

18.14.1. starp Līguma dokumentos sniegtajiem datiem ir pretrunas;

18.14.2. Līguma dokumentos dotie dati atšķiras no reālajiem apstākļiem;

18.14.3. Līguma izpildei nozīmīgi apstākļi ir izmainījušies vai radušies jauni;

18.14.4. notikušas izmaiņas LR spēkā esošajos normatīvajos aktos;

18.14.5. informācija, kas sniegta Būvdarbu izpildes laikā, atšķiras no Līguma dokumentiem.

18.15. Līguma grozījumi ir pieļaujami arī, lai Iepirkumā izraudzīto Izpildītāju aizstātu ar citu Iepirkuma dokumentos noteiktajām kvalifikācijas prasībām atbilstošu būvkomersantu saskaņā ar komerctiesību jomas normatīvo aktu noteikumiem par komersantu reorganizāciju un uzņēmuma pāreju, un uz to neattiecas PIL 9. panta astotās daļas minētie pretendentu izslēgšanas nosacījumi, kurus Pasūtītājs pārbaudīs uz datumu, kad saņemti visi izskatāmie dokumenti šāda lēmuma pieņemšanai.

**19. Līguma izbeigšana**

19.1. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) kalendārās dienas iepriekš, ja:

19.1.1. Izpildītājs nepieņem Objektu un neuzsāk Darbus Līgumā noteiktajā termiņā. Līgums tomēr netiek izbeigts, ja Izpildītājs minēto 5 (piecu) darba dienu laikā pierāda, ka nav vainojams pie Darbu neuzsākšanas noteiktajā termiņā;

19.1.2. pēc Pasūtītāja pieprasījuma neatkarīga būvtehniskā ekspertīze ir konstatējusi, ka Izpildītājs Darbus veic nekvalitatīvi vai neatbilstoši projektam vai Latvijas būvnormatīviem, kas būtiski varētu ietekmēt Objekta tālāko ekspluatāciju;

19.1.3. Izpildītājs pārkāpj kādu no šī Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Izpildītāja spējas pildīt savas saistības saskaņā ar šo Līgumu un par to nav strīdu;

19.1.4. Izpildītājs pārtrauc Darbu izpildi Objektā uz 5 (piecām) darba dienām, vai tā izpilde nenotiek paredzēto Darbu apjomā, bet esošajā Darbu veikšanas projektā un Darbu izpildes kalendārajā grafikā šāds Darbu pārtraukums nav paredzēts un šo pārtraukumu nav apstiprinājis Pasūtītājs;

19.1.5. ir pasludināts Izpildītāja maksātnespējas process, vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

19.1.6. tiek veiktas piespiedu darbības no trešo personu puses uz spēkā stājušos tiesas spriedumu pamata, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros;

19.1.7. Izpildītājs ir nokavējis Darbu izpildes termiņus;

19.1.8. Darbu izpildes kvalitāte neatbilst šim Līgumam, un šī neatbilstība nav vai nevar tikt novērsta Līgumā paredzētajā termiņā;

19.1.9. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

19.1.10. Izpildītājs Līguma noslēgšanas vai Līguma izpildes laikā veicis prettiesisku darbību;

19.1.11. ir zudis, zaudējis spēku, atcelts vai kļuvis nerealizējams Līguma izpildes nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem;

19.1.12. Izpildītājs pārkāpj vai nepilda citu būtisku Līgumā paredzētu pienākumu;

19.1.13. Izpildītājs Pasūtītājam nodarījis zaudējumus;

19.1.14. Programmas Vadošā iestāde saistībā ar Izpildītāja darbību vai bezdarbību ir noteikusi Projekta izmaksu korekciju vairāk nekā 25% (divdesmit pieci procentu) apmērā no Līgumsummas;

19.1.15. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē;

19.1.16. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas atbilstoši LR Starptautisko un Latvijas Republikas nacionālo sankciju likuma 11.1 panta trešās daļas regulējumam;

19.1.17. Izpildītājs ir kavējis Būvdarbu izpildi un par to aprēķinātais līgumsods ir sasniedzis 10% no līgumcenas.

19.2. Izvērtējot lietderības apsvērumus, Pasūtītājs bez soda sankcijām ir tiesīgs atkāpties no Līguma, ja:

19.2.1. Būvdarbu laikā atklājās apstākļi, kas sadārdzina Projekta izmaksas vairāk nekā par 15% no Līgumcenas;

19.2.3. Pieņemts lēmums par Projekta finansējuma būtisku samazināšanu;

19.2.4. Programmas Vadošā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% (viens simts procentu) apmērā;

19.2.5. turpmāku Līguma izpildi padara neiespējamu nepārvarama vara.

19.3. Patvaļīga Izpildītāja maiņa tiek uzskatīta par Līguma izbeigšanu ar visām no tā izrietošajām sekām.

19.4. Izpildītājs ir tiesīgs vienpusēji izbeigt Līgumu, paziņojot par to Pasūtītājam rakstveidā 20 (divdesmit) darbdienas iepriekš, ja Pasūtītājs ir nokavējis kādu Līgumā noteikto maksājumu termiņu ilgāk nekā 30 (trīsdesmit) dienas un maksājumu nav veicis arī 10 (desmit) darbdienu laikā pēc Izpildītāja rakstveida brīdinājuma saņemšanas, pastāvot nosacījumam, ka Izpildītājs ir izpildījis visus priekšnoteikumus maksājuma saņemšanai.

19.5. Ja Pasūtītājs izmanto tiesības vienpusēji izbeigt Līgumu 19.1. punktā paredzētajos gadījumos, Izpildītājs atmaksā Pasūtītājam saņemto avansa maksājumu, saņemtos starpmaksājumus, ja tādi ir veikti.

19.6. Ja Pasūtītājs izmanto tiesības vienpusēji izbeigt Līgumu saskaņā ar Līguma 19.2. punktu, Līdzēji sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.

19.7. Līguma izbeigšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts tiktu atstāts drošā stāvoklī un atbilstoši normatīvo aktu prasībām, sakopj Objektu un nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušies.

**20. Citi noteikumi**

20.1. Visi ar Līguma izpildi saistītie strīdi ir risināmi pārrunu ceļā, bet ja nav iespējams panākt vienošanos, tad Latvijas Republikas normatīvos aktos noteiktajā kārtībā tiesā pēc Objekta atrašanās vietas. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Līdzējus no turpmākās šī Līguma saistību izpildes.

20.2. Parakstot šo Līgumu, Izpildītājs apliecina, ka viņš ir iepazinies ar tehnisko dokumentāciju, tajā skaitā ar tajā ietvertajiem tehniskajiem zīmējumiem, paskaidrojuma rakstiem, darbu apjomiem, pielietojamiem materiāliem un visām prasībām un Izpildītājs tiem piekrīt.

20.3. Ja kāds no Līguma punktiem un apakšpunktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

20.4. Ja atklājas pretruna starp Līguma tekstu un tā pielikumiem, tad Pasūtītājs ir tiesīgs noteikt prioritāro dokumentu.

20.5. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.

20.6. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 5 (piecu) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.

20.7. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas, kļūst par šī Līguma pielikumiem un ir šī Līguma neatņemamas sastāvdaļas.

20.8. Šis Līgums ir saistošs kā Līdzējiem, tā arī to tiesību un pienākumu pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. Ja kāds no Līdzējiem kļūst par bankrota, maksātnespējas vai citu līdzvērtīgu notikumu subjektu, kas ietekmē otra Līdzēja intereses, otram Līdzējam ir tiesības paziņot par Līguma izbeigšanu pirms termiņa un pieprasīt tai samaksāt pienākošās summas.

20.9. Šī Līguma labojumi vai papildinājumi ir spēkā, kad tie ir noformēti rakstiski un abi Līdzēji tos ir parakstījuši.

20.10. Līgums ir noslēgts un stājas spēkā ar dienu, kad to ir parakstījuši abi Līdzēji un tā darbības termiņš izbeidzas ar Līgumā noteikto Līdzēju saistību izpildi, ja vien Līgums netiek pārtraukts vai izbeigts saskaņā ar Līguma noteikumiem.

20.11. Atbildīgā kontaktpersona par Līguma izpildi no PASŪTĪTĀJA puses:

20.11.1. par jautājumiem, kas ir saistīti ar Būvdarbu izpildi: Ludzas novada pašvaldības Attīstības un nekustamā īpašuma nodaļas inženierkomunikāciju speciālists *Arturs Isakovičs;* mob. 29155364; e-pasta adrese: [arturs.isakovics@ludza.lv](mailto:arturs.isakovics@ludza.lv).

20.11.2. par jautājumiem, kas ir saistīti ar Būvdarbu dokumentāciju: Ludzas novada pašvaldības Attīstības un nekustamā īpašuma nodaļas projektu vadītāja *Viola Andruščenko;* mob. 29159971; e-pasta adrese: [viola.andruscenko@ludza.lv](mailto:viola.andruscenko@ludza.lv).

20.12. Atbildīgā kontaktpersona par Līguma izpildi no IZPILDĪTĀJA puses ir atbildīgais darbu vadītājs Ilmārs Brokāns, tel. 29466778, e-pasts: [asko-r@inbox.lv](mailto:asko-r@inbox.lv); darbu vadītājs Nikolajs Ivanovs, tel.28663244, e-pasts: [asko-r@inbox.lv](mailto:asko-r@inbox.lv)

20.13. Līgums sagatavots latviešu valodā 3 (trīs) eksemplāros *(ja tas netiek parakstīts ar elektronisko parakstu)*. Visiem Līguma eksemplāriem ir vienāds juridisks spēks. Viens Līguma eksemplārs tiek nodots Izpildītājam, divi – Pasūtītājam.

20.14. Līguma pielikumi:

20.14.1. 1. pielikums Būvdarbu veikšanas laika grafiks

20.14.2. 2. pielikums Būvdarbu tāmes

**21. Pušu rekvizīti un paraksti**

|  |  |
| --- | --- |
| **PASŪTĪTĀJS**  Ludzas novada pašvaldība  Reģ. Nr. 90000017453  Juridiska adrese: Raiņa iela 16, Ludza,  Ludzas novads, LV-5701  Banka: Valsts kase  Konta Nr. LV79TREL980230806700B  SWIFT kods: TRELLV22 | **IZPILDĪTĀJS**  SIA “ASKO AS”  Reģ. Nr. 42403013960  Juridiska adrese: Saules iela 30,  Pleikšņi, Ozolaines pag.,  Rēzeknes nov., LV-4601  Banka: A/S: Citadele banka  Konta Nr.: LV39PARX0002218890005  SWIFT kods: PARXLV22 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ S.Jakovļevs | \_\_\_\_\_\_\_\_\_\_\_\_\_\_\_\_\_\_\_ S.Udalova |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU